**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.11.2023, ora 08.00 – 14.11.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 14.11.2023, ora 07.00**

**RÂURI**

**Debitele au fost în** creştere datorită precipitațiilor prognozate și propagării în bazinele hidrografice: Vișeu, Iza, Tur, Lăpuș, Crișul Negru, Crișul Alb, pe cursurile mijlocii şi inferioare ale râurilor: Someş, Mureş, pe cursurile inferioare ale râurilor: Arieș, Bega, Timiş, Bârzava, Caraș, Nera.

Pe râurile din bazinele hidrografice: Vedea, Siret, Prut, bazinul superior și mijlociu al Oltului, bazinele mijlocii și inferioare ale Argeșului, Ialomiței şi pe râurile din Dobrogea, debitele au fost relativ staționare, iar pe celelalte râuri au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Barcău, Crișuri, Mureș, Bega, Timiș, Bârzava, Caraș, Nera, în bazinele superioare ale Bistriței, Trotuşului, Prutului și mai mici (sub 30%) pe râurile din bazinele hidrografice: Tazlău, Rm. Sărat, Bârlad, Jijia, pe unii afluenți din bazinele inferioare ale Jiului, Oltului și pe unele râuri din Dobrogea.

**Intra în vigoare Atenționarea Hidrologică pentru fenomene imediate nr 1 din 14.11.2023 începând cu ora 07:00.**

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în creștere,** exceptând cursurile superioare ale Argeșului, Ialomiței și Buzăului, cursul mijlociu și inferior al Jiului și cursul inferior al Oltului unde vor fi în scădere.

Pe râurile din bazinele hidrografice: Vedea, Siret (exceptând cursurile superioare ale Bistriței și Trotușului), Prut, cursurile mijlocii şi inferioare ale Argeşului, Ialomiței și Buzăului și râurile din Dobrogea debitele vor fi relativ staționare.

Sunt posibile creșteri de niveluri și debite mai semnificative pe râurile din zonele de deal și munte, mai ales pe cele din nordul, vestul și centrul țării, ca urmare a precipitațiilor prognozate, izolat mai însemnate cantitativ şi propagării.

Este în vigoare **Atenționarea Hidrologică pentru fenomene imediate nr 1 din 14.11.2023** până la ora 18:00.

**DUNĂRE**

**Debitul** la intrarea în ţară (secţiunea Baziaş) în intervalul 13.11.2023 – 14.11.2023 **a fost în creştere,** având valoarea **de** **6200 m3/s**, peste media multianuală a lunii **noiembrie (4650 m3/s).**

În aval de Porţile de Fier debitele au fost în scădere pe sectorul Gruia – Calafat și în creștere pe sectorul Bechet – Tulcea.

**Debitul la intrarea în ţară (secţiunea Baziaş) va fi în scădere (6100 m3/s).**

În aval de Porţile de Fier debitele vor fi în scădere pe sectorul Gruia – Bechet şi în creștere pe sectorul Corabia – Tulcea.

**2.** **Situația meteorologică în intervalul 13.11.2023, ora 09.00 – 14.11.2023, ora 06.00**

**ÎN ŢARĂ**

**Vremea a fost normală din punct de vedere termic** în vestul, nordul, centrul, sud-estul extrem al țării, precum și la munte și ușor mai caldă decât în mod normal în rest. Cerul a fost variabil în sud și în sud-est și a prezentat înnorări temporare în celelalte regiuni. A plouat slab, local în Crișana și Maramureș și izolat în Banat și Transilvania, iar la munte, la altitudini de peste 1200 m, pe alocuri a nins slab. Vântul a suflat slab și moderat, cu unele intensificări pe crestele montane. Temperaturile maxime au fost cuprinse între 7 grade la Câmpeni și Miercurea Ciuc și 15 grade la Bechet, Sulina, Turnu Măgurele, Moldova Nouă, Zimnicea și București-Filaret. La ora 6, valorile termice erau cuprinse între -1 grad la Ploiești, Curtea de Argeș, Târgoviște și Târgu Logrești și 12 grade la Oravița. Izolat, în Transilvania, s-a format ceață.

**OBSERVAȚII:** *de ieri de la ora 06 a fost în vigoare o atenționare meteorologică cod galben pentru fenomene meteorologice periculoase imediate, emisă de către SRPV Sibiu.*

**LA BUCUREŞTI**

**Vremea a fost frumoasă.** Cerul a fost variabil, iar vântul a suflat slab până la moderat. Temperatura maximă a fost de 14 grade la Afumați și Băneasa și 15 grade la Filaret. La ora 6 se înregistrau 3 grade la Filaret și Băneasa și 4 grade la Afumați.

 **3. Prognoza meteorologică în intervalul 14.11.2023, ora 09.00 – 15.11.2023, ora 09.009**

**ÎN ŢARĂ**

**Vremea se va încălzi semnificativ,** astfel că valorile termice se vor situa cu mult peste cele normale la mijlocul lunii noiembrie. Cerul va fi variabil ziua în sud și sud-est, iar în restul intervalului și al regiunilor va avea înnorări. Va ploua în cea mai mare parte a intervalului, pe arii relativ extinse în vest, nord și centru, iar seara și noaptea și în restul zonelor.

În vestul țării, precum și în zonele montane și submontane aferente, local se vor acumula cantități de apă de 10...15 l/mp, și izolat de peste 25 l/mp. În zona montană, la altitudini de peste 1800 m, noaptea, trecător vor fi și precipitații sub formă de lapoviță și ninsoare. Vântul va sufla slab și moderat, cu intensificări ziua la munte, cu rafale de peste 80...90 km/h pe creste, iar local și temporar, cu viteze mult mai mici, și în zonele joase de relief din nord-vest, centru și sud-est. Temperaturile maxime se vor încadra între 10...11 grade în zonele depresionare din Maramureș și estul Transilvaniei și în jurul a 20 de grade în extremitatea sudică a Olteniei, Munteniei și Dobrogei, iar minimele vor fi cuprinse între 3 și 12 grade.

**LA BUCUREŞTI**

**Valorile termice vor crește semnificativ,** astfel că vremea va deveni deosebit de caldă pentru mijlocul lunii noiembrie.

Cerul va fi variabil pe parcursul zilei, apoi se va înnora treptat și trecător va ploua slab. Vântul va sufla slab și moderat.

Temperatura maximă va fi de 17...19 grade, iar cea minimă de 8...9 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 10.11.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţia de monitoring a calităţii aerului cu indicativul CJ-3, din Mun. Cluj Napoca, jud. Cluj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.11.2023 – 13.11.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă:**

**ABA Arges-Vedea** informeaza in data de 13 noiembrie 2023, având în vedere că Sucursala Hidrocentrale Curtea de Argeș are programate în perioada 13-17 noiembrie 2023 lucrări de reparații la priza energetică CHE Bascov, s-a dispus golirea acumulării Bascov în perioada 10-12 noiembrie 2023. În data de 10.11.2023, s-a oprit funcționarea CHE Budeasa, iar nivelul apei în lacul de acumulare Bascov a fost scăzut prin uzinare până la nivelul minim energetic (284,0 mdMN), urmând scăderea nivelului până la cota 282,50 mdMN, respectiv 281,0 mdMN prin deschiderea echipamentelor hidromecanice de la baraj Bascov, jud Argeş.

**DIRECȚIA COMUNICARE**